শেষ টি-২০ ম্যাচে সুযোগ পাচ্ছেন একঝাঁক তরুণ! কেমন হবে দল?

ওয়েব ডেস্ক: ইংল্যান্ডের বিরুদ্ধে (IND vs ENG) তিনটি টি-২০ ম্যাচ জিতে ইতিমধ্যেই সিরিজ জয় নিশ্চিত করেছে ভারত (India Cricket Team)। ৩-১ ব্যবধানে এগিয়ে থেকে রবিবার মুম্বইয়ের ওয়াংখেড়ে স্টেডিয়ামে পঞ্চম ও শেষ ম্যাচ খেলতে নামবে টিম ইন্ডিয়া। তাই যেহেতু সিরিজ বাঁচানো নিয়ে বাড়তি কোনও চাপ নেই, তাই শেষ ম্যাচে দলে বেশ কয়েকজন তরুণকে জায়গা দিতে পারে টিম ম্যানেজমেন্ট। আশা করা হচ্ছে দলের বোলিং বিভাগে বড় পরিবর্তন দেখা যেতে পারে। তবে ব্যাটিং অর্ডারে পরিবর্তনের সম্ভাবনা সেরকম নেই।

চ্যাম্পিয়ন্স ট্রফিকে মাথায় রেখে দলের প্রধান পেসার অর্শদীপ সিং (Arshdeep Singh) এবং অলরাউন্ডার হার্দিক পান্ডিয়াকে (Hardik Pandya) বিশ্রাম দেওয়া হতে পারে। এছাড়াও, আগের ম্যাচে চোট পাওয়া শিবম দুবেকেও (Shivam Dube) বিশ্রাম দেওয়া হতে পারে। তাই দীর্ঘদিন পর ভারতের টি-২০ দলে কামব্যাক করা অভিজ্ঞ পেসার মহম্মদ শামিকে (Mohammed Shami) এই ম্যাচে খেলানো হবে বলে নিশ্চিত করেছেন বোলিং কোচ মর্নি মর্কেল। এছাড়াও, আগের ম্যাচে দুর্দান্ত পারফরম্যান্স করা তরুণ পেসার হর্ষিত রানাকে আবারও দলে দেখা যেতে পারে। স্পিন বিভাগেও পরিবর্তনের সম্ভাবনা রয়েছে। এই ম্যাচে লেগ স্পিনার রবি বিষনোই এবং বরুণ চক্রবর্তীকে (Varun Chakraborty) একসঙ্গে খেলানোর পরিকল্পনা করছে ভারতীয় টিম ম্যানেজমেন্ট।

আরও পড়ুন: গৌরবের ২০২৪! বিশেষ পুরষ্কার পেলেন শচীন, বুমরা, স্মৃতিরা

তবে বোলিং বিভাগে পরিবর্তন হলেও দলের ব্যাটিং অর্ডারে খুব বেশি পরিবর্তন হওয়ার সম্ভাবনা নেই। ইনফর্ম ব্যাটাররা দলে থাকছেন। মনে করা হচ্ছে, ওপেনিংয়ে থাকবেন সঞ্জু স্যামসন ও অভিষেক শর্মা। তিন নম্বরে খেলবেন তিলক বর্মা। অধিনায়ক সূর্যকুমার যাদব খেলবেন চার নম্বরে। পাঁচ নম্বরে দেখা যাবে ফিনিশার রিঙ্কু সিংকে। ছয় নম্বরে ব্যাট করতে পারেন উইকেটরক্ষক ব্যাটার ধ্রুব জুরেল। অলরাউন্ডার অক্ষর পটেল সাত নম্বরে ব্যাটিং করবেন।

একনজরে ভারতের সম্ভাব্য একাদশ

সঞ্জু স্যামসন, অভিষেক শর্মা, তিলক বর্মা, সূর্যকুমার যাদব (অধিনায়ক), রিঙ্কু সিং, ধ্রুব জুরেল (উইকেটকিপার), অক্ষর পটেল, রবি বিষনোই, মহম্মদ শামি, হর্ষিত রানা, বরুণ চক্রবর্তী