বঞ্চনার জবাব অর্শদীপের, তবে স্কোর বোর্ডে বড় রান অস্ট্রেলিয়ার!

ওয়েব ডেস্ক : এশিয়া কাপের গুরুত্বপূর্ণ ম্যাচে খেলানো হয়নি তাঁকে। যা নিয়ে টিম ম্যানেজমেন্টকে সমালোচিত হতে হয়েছিল। তবে অস্ট্রেলিয়ার (Australia) বিরুদ্ধে তৃতীয় ওয়ানডেতে সেই বঞ্চনার জবাব দিলেন অর্শদীপ সিং (Arshdeep Singh)। কিন্তু তা সত্বেও স্কোর বোর্ডে ১৮৬ রান তুলে ফেললেন টিম ডেভিডরা (Tim David)।

এদিনের ম্যাচে টস জিতে বোলিংয়ের সিদ্ধান্ত নেন অধিনায়ক সূর্যকুমার যাদব (Suryakumar Yadav)। আর শুরুটাও ভালো করেছিল ভারতীয় বোলাররা। প্রথমে ট্রাভিস হেড আর তার পর জশ ইংলিশ দ্রুত আউট হয়ে প্যাবিলিয়নে ফিরে যান। কিন্তু এর পরেই দলের হাল ধরেন টিম ডেভিড (Tim David)। মাঠে নেমেই তিনি একের পর এক ছয় হাকাতে থাকেন। তাকে সামলাতে পারছিলেন না জশপ্রীত বুমরারা। তিনি মাত্র ৩৮ বলে ৭৪ রান করেন। তার মধ্যে রয়েছে ৮টি চার ও ৬টি ছয়।

আরও খবর : বিশ্বকাপের সমাপ্তি অনুষ্ঠান মাতাবেন সুনিধি, থাকবেন আরও তারকারাও!

তবে টিম ডেভিড একদিক থেকে রান তুললেও, অন্যদিক থেকে উইকেট নিতে থাকেন বরুণ চক্রবর্তীরা। কিন্তু মার্কাস স্টয়নিস (Marcus Stoinis) মাঠে নামার পর খেলা আবার ঘুরে যায়। ডেভিডের পাশাপাশি স্টয়নিসও একের পর এক শট মেরে স্কোর বোর্ডকে এগিয়ে নিয়ে যেতে থাকেন। তিনি ৩৯ বলে করেন ৬৪ রান। এর মধ্যে ছিল ২টি ছয় ও ৮টি চার। শেষের দিকে ম্যাথিউ শর্টস ১৫ বলে ২৬ রান করে অস্ট্রেলিয়ার স্কোর পৌঁছে দেন ১৮৬ রানে।

এদিন ভারতের হয়ে তিন উইকেট নিয়েছেন অর্শদীপ সিং (Arshdeep Singh)। দুই উইকেট নিয়েছেন বরুণ চক্রবর্তী। আর এক উইকেট নিয়েছেন শিবম দুবে। তবে উইকেট নিলেও, ভারতীয় বোলাররা তেমনভাবে রান আটকাতে পারেননি। ফলে এখন ভারতকে জিততে হলে দরকার পড়বে ১৮৭ রান। অন্যদিকে ভারত ইতিমধ্যে নেমে পড়েছে ব্যাটিংয়ে। এই প্রতিবেদন লেখা পর্যন্ত স্কোর বোর্ডে রয়েছে ৬৪ রান। তবে আউট হয়েছেন অভিষেক শর্মা ও শুভমন গিল।